KLUBI 700
Eläkkeellä oleva poliisi Bryan oli 10 vuotta oman kehonsa vankina.
Bryanin niska oli murtunut kahdesta kohdasta ja oikea puoli halvaantunut.
Jokainen päivä oli yhtä taistelua, -
ja vuosien kuluessa Bryan hyväksyi sen, ettei enää ikinä toipuisi.
Hänen vaimonsa sen sijaan jaksoi koko ajan uskoa ihmeeseen.
19.12.2008 talvimyrsky peitti New Jerseyn Little Fallsin lumeen.
Poliisi Bryan Lapooh ohjasi autoilijoita pois liukkaalta tieltä ja kaatui itse.
Muistan vain, että heräsin sairaalassa, kun minulle laitettiin hengitysputkea.
Tutkimuksissa selvisi, että Bryanin niskasta oli murtunut kaksi nikamaa.
Hänelle tehtiin hätäleikkaus.
Kun Bryan heräsi, hänen kehonsa oikea puoli oli halvaantunut.
Hätäännyin, ja minua pelotti.
Kolmen lapsen isä Bryan oli avioitunut uudestaan, -
ja uusi vaimo Meg oli raskaana.
Tuore aviomieheni oli halvaantunut ja isäni oli juuri kuollut.
Ajattelin, ettei tämä voinut olla totta.
Lääkärit uskoivat, että Bryan paranisi ajan myötä.
Kotiuduttuaan kuukauden kuluttua Bryan käytti tuntikausia fysioterapiaan.
Hän liikkui rollaattorin ja jalkatuen avulla.
Kuukaudet kuluivat, eikä hänen tilansa parantunut, ja hän kärsi kivuista.
Lisäksi talossa oli pieni vauva.
Käytin paljon aikaa siihen, -
että pyysin Jumalaa auttamaan minua selviämään siitä kaikesta.
Kyselin, miksi tämä tapahtui minulle, olinhan Jumalan lapsi.
Tuntui, että minua lyötiin kovempaa kuin muita ihmisiä.
Reilun vuoden kamppailun jälkeen -
vasemmankin puolen toimintakyky heikkeni, ja niska leikattiin uudestaan.
Bryan oli edelleen halvaantunut ja kärsi lisäksi pahoista migreeneistä.
Nyt lääkärit sanoivat, ettei hän toipuisi, ja hän joutui eläkkeelle.
Ajattelin, etten kestäisi, jos olisin tässä kunnossa koko loppuelämäni.
En jaksanut tilaani ja kovia kipuja, joihin ei ollut mitään helpotusta.
Sanoin Herralle, että Hänen täytyisi tehdä jotain, koska en kestänyt enää.
Meg ei suostunut missään vaiheessa luopumaan toivosta.
Hän pyysi rukousta perheeltä, ystäviltä ja seurakunnasta -
ja vei Bryania paranemiskokouksiin. Bryan sen sijaan...
Hän uskoi aina paranemiseeni. Minä en aina jaksanut uskoa.
Bryan yritti sopeutua halvaantumiseensa 10 vuotta.
Onneksi hän on vasenkätinen ja pystyi nauttimaan edes joistakin asioista, -
kuten metsästyksestä ja kalastuksesta ja perheen kanssa olemisesta.
Elokuussa 2019 Meg suostutteli Bryanin vielä yhteen tapahtumaan.
Hän pakkasi mukaan jalkatukensa, laturinsa ja kyynärsauvansa.
Sanoin: "Älä ota kyynärsauvoja, koska et tule tarvitsemaan niitä."
Bryan oli kokenut tämän ennenkin.
Kaikkein viimeksi halusin kuulla jälleen uutta puhetta paranemisesta.
En halunnut, että puolestani rukoiltiin ties kuinka monetta kertaa.
Konferenssissa kutsuttiin paljon ihmisiä eteen rukoiltavaksi, -
mutta Bryan ei ollut yksi heistä. Meg lähti raivostuneena ulos.
En voinut uskoa sitä todeksi. Kyllä, olin vihainen Jumalalle.
Sillä aikaa...
Tuntui kuin joku olisi tarttunut minua niskasta ja kävelyttänyt minut eteen.
Hetken kuluttua...
Kun tulin takaisin, hän makasi lattialla rukoiltavana.
Hänen kätensä nousi ylös, ja hän hymyili.
Olin hämmästynyt ja järkyttynyt. Nyt se tapahtuu!
Katsoin kättäni ja sanoin sille: "Liiku!"
Olin yrittänyt sitä miljoona kertaa, mutta käsi oli ja pysyi koukussa.
Se alkoi suoristua, ja sormeni heiluivat. Olin ihmeissäni.
Käsi tärisi ja liikkui oudosti, mutta se liikkui. Sitä se ei ollut ennen tehnyt.
Sitten hän otti jalkatuen pois ja lähti kävelemään. Oli jo myöhä.
Hän käveli salin ympäri kolmen ihmisen tukemana.
Sitten he päästivät hänestä irti, ja hän käveli itse.
Kiitos, Jeesus!
Puoli vuotta myöhemmin Bryanin kipulääkäri totesi, -
ettei vammasta ollut jälkeäkään.
Bryan tekee täyttä työpäivää kivilouhoksella ja on kiitollinen.
Hän nauttii erityisesti jokaisesta hetkestä perheensä kanssa.
Välillä pysähdyn pohtimaan, mitä oikein tapahtui.
Hänen niskansa murtui ja hän oli halvaantunut, mutta hän parani täysin.
On vaikea uskoa, että niin tapahtuisi sellaisille ihmisille kuin me.
Kysyn kaikilta, koska he ovat viimeksi nähneet halvaantuneen kävelevän.
En minäkään nähnyt, ennen kuin se tapahtui minulle. Se ällistyttää yhä.
En osaa selittää sitä, voin vain kokea sen omassa elämässäni.
Ei tuollaista voikaan selittää. Lääkärien mielestä se on mahdotonta.
Jos nikama murtuu ja hermo vaurioituu, se ei kasva takaisin.
Raajoihin ei tule tuntoa eikä liikettä.
Täytyy vain hyväksyä se, mitä on tapahtunut, -
ja oppia elämään vamman kanssa. Näin lääkärit sanovat.
Mutta tämä oli Bryanin ja Megin tarina. Meg ei suostunut luovuttamaan.
Hän oli päättänyt jatkaa pyytämistä ja oven kolkuttamista.
He olivat rehellisiä. Bryan sanoi, ettei halunnut enää rukousta.
Hänen puolestaan oli rukoiltu sata kertaa. Miksi se nyt toimisi?
Megkin kertoi rehellisesti, että hän oli rukouskokouksessa, -
jonne oli suostutellut Bryanin tulemaan vielä yhden kerran.
Alkoi olla jo myöhä, eikä Bryania kutsuttu eteen.
Meg tiesi, että he joutuisivat kohta ajamaan pettyneinä kotiin.
Hän ryntäsi ulos huoneesta vihaisena Jumalalle.
Eikö olekin uskomatonta?
Juuri silloin, kun hän oli ulkona, ihmeitä alkoi tapahtua.
Raamatussa Jeesus paransi halvaantuneen.
Oli halvaantunut mies. Raamattu ei kerro, miksi hän oli halvaantunut.
Sanotaan vain, ettei hän voinut kävellä eikä liikuttaa raajojaan.
Hänen ystävänsä joutuivat laskemaan hänet Jeesuksen eteen paareilla.
He joutuivat repimään talon katon irti päästäkseen Hänen luokseen.
Raamatussa sanotaan jotain todella mielenkiintoista.
Kun Hän näki heidän uskonsa, Hän sanoi väkijoukolle: -
"Jotta te tietäisitte, että minulla on valta antaa syntejä anteeksi, -
sanon sinulle: Nouse." Ja halvaantunut mies nousi.
Bryan oli Hengen voiman alla.
Ihmiset laskivat kätensä hänen päälleen ja rukoilivat.
Hän katsoi kättään ja teki jotain epätavallista.
Hän käski sitä liikkumaan.
Juuri näin Jeesuskin paransi sairaita. Hän käski heitä tekemään jotain.
Kun tuo arvovallan ja uskon ääni yhdistyy Jumalan läsnäoloon, -
ihmeitä voi tapahtua. Ihmeitä voi tapahtua sinulle juuri nyt.
Sama se, vaikka puolestasi olisi rukoitu jo sata kertaa.
Jeesus etsii uskoasi ja sitä, että etsit Häntä, pyydät etkä luovuta, -
vaan pyydät, kunnes tulee se ihmeellinen hetki, jolloin uskot -
ja sitten toimit uskosi mukaan. Sillä tavalla ihmeitä tapahtuu.
Jos toimit samoin kuin ihmiset toimivat Raamatun aikoina, -
jos sanot: "Jos vain pääsen Hänen luokseen tai saan koskettaa Häntä, -
tiedän, että voin saada vastauksen rukoukseeni."
Jos toimit samoin tänä päivänä, tulet saamaan vastauksen.
Sillä tavalla ihmeitä tapahtuu. Sitä ei voi selittää.
Ei ole mitään rituaalia tai tiettyä rukouksen kaavaa, -
vaan kaikki perustuu uskoosi ja siihen, että toimit sen mukaan.
Ei riitä, että olet vain mielessäsi samaa mieltä tästä.
Kyse on siitä, mitä sisimmässäsi on.
Bryan teki sisimmässään päätöksen ja käski kättään liikkumaan, -
ja niin tapahtui. Kohta rukoilemme, -
mutta ensin kerromme muista ihmeistä, jotta uskosi vahvistuisi.
Näytämme todistuksia ja luemme kiitosaiheita, -
jotta sinulla olisi voittava usko.
Usko on syvä sisäinen tietoisuus siitä, -
että Jumala katsoo sinua juuri nyt ja haluaa vastata rukoukseesi.
Uhri on jo annettu. Sinun ei tarvitse käydä kauppaa Hänen kanssaan.
Sinun täytyy vain uskoa.
Donna Nevadan Hendersonista kärsi kolme vuotta alaselkäkivuista.
22.10.2021 hän kuuli Terryn sanovan: "Sinulla on ongelmia selkäsi kanssa.
Kun teet tietyn liikkeen, sähköisku tuntuu menevän selkärankaasi pitkin.
Jumala parantaa tuon vaivan, -
ja sähköimpulssit toimivat niin kuin niiden kuuluisi, -
eikä tuo kipu enää palaa."
Donna tunsi heti, että parantava voitelu levisi hänen selkäänsä, -
ja kipu lähti. Hän iloitsee ja kokee olevansa kuin uusi.
Vau. ―Minä iloitsen hänen kanssaan. Se on upeaa.
Barry lähetti sähköpostia: -
"Olen kärsinyt jäätyneestä olkapäästä syyskuusta 2020 asti.
Kävin fysioterapiassa neljä kuukautta. Katsoin ohjelmaa tänään, -
ja Gordon rukoili jäätyneen olkapään, vieläpä oikean olkapään puolesta.
Otin paranemisen vastaan uskossa ja tein niin kuin hän käski.
Olkapääni tuntuu nyt paljon paremmalta!" Halleluja!
Rukoillaan. Rukoile kanssamme. Älä käänny pois, vaan rukoile.
Luodaan suuri rukouksen ympyrä, niin Jumala vastaa sinulle.
Herra, nostamme kaikki eteesi ja tulemme luoksesi.
Samoin kuin Raamatussa mies rukoili poikansa puolesta -
ja sanoi Jeesukselle: "Minä uskon, auta minun epäuskoani", -
Herra, Jumala Kaikkivaltias, auta meidänkin epäuskoamme.
Avaa silmämme ja korvamme, anna meille ymmärtävä sydän, -
jotta voisimme tuntea voimasi suuruuden -
meitä kohtaan, jotka uskomme.
Silmäsi tarkkaavat jatkuvasti uskoamme, joten tulemme luoksesi, -
joka olet uskomme perustaja ja täydelliseksi tekijä, -
ja sanomme: "Auta meidän epäuskoamme."
Herra, ojenna kätesi tekemään -
ihmeitä, merkkejä ja tunnustekoja, -
ennalleen asettamisen ihmeitä.
Halvaantuneet tulevat kävelemään ja liikkumaan jälleen.
Kaikki, joilla on niskavamma, paranevat ja tulevat ennalleen -
Jeesuksen nimessä.
Siellä on eräs mies. Nimesi on Tom ja kärsit kivuliaasta keuhkovaivasta.
Keuhkosi tuntuvat suorastaan menevän kasaan, kun hengität.
Vedä syvään henkeä, ja kaikki kipu lähtee sinusta nyt.
Keuhkosi ovat terveet ja kuin uudet. Jumala on tehnyt ne ennalleen.
Voit hengittää vapaasti, ja sinulla on uutta energiaa.
Voit harrastaa liikuntaa ja tehdä kaikkea, mitä haluat.
Ota se vastaan nyt Jeesuksen nimessä. Terry.
Jollakulla on diagnosoitu silmäsairaus, joka voi johtaa sokeuteen.
Olet asiasta huolissasi ja suorastaan kauhuissasi.
Jumala parantaa sinulta tuon sairauden pikku hiljaa.
Se vain lähtee pois, etkä menetä näköäsi, Jeesuksen nimessä.
Jollakulla on paha niskakipu. Se ei johdu murtumasta, -
vaan jonkinlaisesta venähdyksestä tai lihaspinteestä.
Jumala rentouttaa sen nyt.
Kipu, joka on säteillyt kallonpohjaasi, oikeaan silmääsi ja olkapäähäsi -
lähtee sinusta nyt kokonaan. Tule terveeksi Jeesuksen nimessä.
Vaiva on toistunut, mutta Jumala vakuuttaa, ettei se enää ikinä palaa.
Pääset siitä vapaaksi -
ja saat tästä päivästä eteenpäin vaeltaa täydellisessä paranemisessa.
Jollakulla on jokin lihassairaus.
Sitä ei ehkä ole edes diagnosoitu, mutta kehosi jokaista lihasta särkee.
Kipu vaeltaa paikasta toiseen, ja sinusta tuntuu, että ikäännyt.
Se paranee nyt täysin Jeesuksen nimessä.
Tunnet lämmön tulevan kehoosi, etkä enää kärsi tästä, vaan vapaudut.
Jollakulla on niveltulehdusta pääosin oikeassa kädessä.
Käsi on puristunut nyrkkiin, ja rystyset ovat turvonneet kaksinkertaisiksi.
Jumala parantaa sinut ja tekee sormistasi notkeammat.
Ota se vastaan. Sinusta tuntui juuri, että käsiesi läpi kulki jäinen aalto.
Kaikki se tulehdus ja muu vaiva lähtee sormistasi nyt.
Ojenna kätesi ja ota vastaan voitelu, joka on ylläsi.
Jumala haluaa myös täyttää sinut Hengellään ja näyttää sinulle asioita.
Alat tästä päivästä alkaen nähdä asioita Hengessä.
Jumala haluaa luoda syvän yhteyden sinuun ja ilmoittaa sinulle asioita.
Kohota vain kätesi ja tartu paranemisihmeeseen -
ja ylistä Jumalaa voitelusta ja lahjasta, jonka Hän sinulle antaa.
Herra, me kiitämme Sinua Pyhän Hengen kasteesta.
Me kiitämme Sinua Jeesuksen ilmoituksesta ja kaikista lahjoistasi.
Vahvista meitä, jotta uskoisimme, että voimme saada vielä enemmän.
Auta meitä uskomaan mahdottomaan, koska kanssasi kaikki on mahdollista.
Otamme vastaan kaiken, mitä haluat meille antaa. Haluamme sen kaiken.
Jeesuksen nimessä, aamen.
Jos paranit tai Jumala kosketti sinua, soita meille.
Kerro meille, jos Jumala paransi sinut. Haluamme kuulla todistuksesi.
Jos tarvitset rukousta, me uskomme pitkäjänteiseen rukoukseen, -
joka ei luovuta ennen kuin saa vastauksen. Olemme täällä koko ajan.
Seuraavaksi: Uimari, joka kävi läpi 25 tuskallista leikkausta -
ja voitti sitten 50 kultamitalia. Se ei edes ole ihmeellisintä hänessä.
Kohta tapaamme tämän erikoisen olympiavoittajan.
Ja: Tämä nainen selvisi holokaustista, mutta sota on nyt palannut mieleen.
Mikä tuo nälän, kylmyyden ja pelon takaisin hänen mieleensä, -
ja kuka auttaa häntä selviytymään näistä kovista ajoista?
Sinulla on kaikki, minkä piti tehdä sinut onnelliseksi.
Lupaava ura, paljon ystäviä ja kasvava perhe.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Kun Eugenia oli pikkutyttö, natsit valtasivat hänen kotikaupunkinsa.
Hän ei vieläkään ymmärrä, miten hän pelastui.
Hän muistaa holokaustista vain nälän, kylmyyden ja pelon.
Nuo samat tunteet palasivat, kun korona eristi hänet kotiin.
Eugenia muistaa, miten häntä pelotti, kun holokausti alkoi Ukrainassa.
Hän koki samanlaista pelkoa, kun koronasulku alkoi Israelissa.
Se toi mieleen muistot elämästä sodan aikana.
Olin todella nuori, mutta muistan -
natsien moottoripyörien ja isojen kuorma-autojen kovat äänet.
Se oli niin uutta ja pelottavaa. Minä ja äitini juoksimme lähikylään, -
mutta natsit löysivät meidät ja veivät meidät ghettoon.
Eugenian isän kuoltua sodassa hän ja hänen äitinsä olivat omillaan.
Söimme kaikkea, mitä löysimme, jopa vanhoja perunankuoria.
Elämämme oli yhtä nälkää, kylmyyttä ja pelkoa.
En vieläkään tiedä, miten selvisin siitä.
Eugenia asuu yksin Israelissa. Hän eristäytyi välttyäkseen koronalta.
CBN Israel vie hänelle ruokaa ja varmistaa, että hän on kunnossa.
Aluksi tämä virus pelotti minua kovasti.
En tiennyt, miten voisin lähteä ulos ostamaan ruokaa.
Se, että kävitte luonani ja toitte minulle ruokaa, helpotti kovasti.
CBN:n lahjoittajien ansiosta Eugenialla on ruokaa, -
ja hänestä pidetään huolta. Se auttaa karkottamaan pelon.
Se, että muistatte minut ja pidätte minusta huolta, merkitsee paljon.
Se tuntuu hyvältä ja on auttanut minut tämän vaikean ajan läpi. Kiitos!
Nuo kiitokset menevät suoraan Israelista sinulle, -
jos olet Klubi 700:n jäsen. Silloin olet mukana kaikessa, mitä teemme.
Tuemme holokaustin uhreja Israelissa, autamme orpoja yli 60 maassa, -
kerromme evankeliumia mm. tämän ohjelman ja Superkirjan kautta -
ja autamme tarvitsevia täällä USA:ssa Operaatio Siunauksen kautta.
Olet mukana tässä kaikessa, kun liityt Klubi 700:aan. Terry.
Väisty, Tom Brady. Jessica Long oli Superbowlin 2021 todellinen tähti.
Ottelussa näytetty Toyotan mainos hänen elämästään levisi laajalle.
Minuutin mainoksessa kerrottiin Jessican upea elämäntarina, -
joka alkoi venäläisestä orpokodista ja päättyi olympiavoittoon.
Will Dawson jatkaa.
Kaikki on kuin pedattu Jessica Longia varten. Hän on uinut vasta 2 vuotta...
Näin, että saavutin maailmanennätysnaista joka vedolla.
Kun maaliin oli 15 metriä, sanoin itselleni, etten tullut tänne häviämään.
Jessica Long ottaa hurjan loppukirin!
Oli pakko odottaa tuloksia.
Jessica joutuu kurkottamaan seinään. Hän tekee sen!
Paralympiaennätys! ―Silloin tiesin, että olin voittanut.
Vuonna 2004 Longista tuli nuorin paralympiamestari 12-vuotiaana.
Itse asiassa hän voitti kolme kultaa.
Kilpailua katsoi noin 20 000 ihmistä. Yritin vain tasata hengitystäni.
Olin iloinen, että perheeni näkin sen, ja odotin vain heidän tapaamistaan.
Jessica syntyi Venäjällä ilman sääriluita.
Steve ja Beth Long Marylandin Baltimoresta adoptoivat hänet.
He näkivät kuvan minusta ja eräästä pienestä pojasta.
Minusta on uskomatonta, että he kokivat sydämessään -
Jumalan sanovan, että heidän piti adoptoida juuri meidät.
Longit tekivät vaikean päätöksen Jessican jalkojen amputoimisesta.
Se oli ensimmäinen 25 leikkauksesta.
Olin jalaton tyttö ja tiesin sanomattakin olevani erilainen, -
mutta upeat vanhempani opettivat, että Jumalalla on minulle suunnitelma.
Suunnitelma tuntui toteutuvan vedessä.
Joka sunnuntai kirkon jälkeen menimme isovanhempieni luo.
Heillä oli pihalla uima-allas. Söin niin nopeasti kuin pystyin, -
jotta pääsisin ensimmäisenä uimaan.
10-vuotiaana Jessica liittyi uimaseuraan.
Vaikka uinti sujui, Jessica pohti, miksi Jumala teki hänestä erilaisen.
Olin vihainen Jumalalle enkä halunnut kuulla Hänestä.
Minulle tehtiin leikkauksia joka kolmas kuukausi.
En pitänyt ajatuksesta, että Jumala loi minut tällaiseksi.
Viha siivitti hänen kilpailuviettiään.
Vuoden 2006 MM-kisoissa 14-vuotias Jessica voitti yhdeksän kultaa.
Hän vei ESPY-palkinnon uimari Michael Phelpsiltä ja tuli kuuluisaksi.
Uimisesta tuli identiteettini, mutta vuoden 2008 paralympialaisissa -
en menestynyt kovin hyvin. Olin ME-nainen, mutta tulin kolmanneksi.
Kysyin vanhemmiltani, rakastivatko he minua vielä. Heistä kysymys oli outo.
Jessican pinnallinen suhde Jumalaan sai väistyä uimarin identiteetin tieltä.
Ajattelin selviäväni kaikesta itse, ja niin selvisinkin.
Minä selvisin leikkauksista ja kävelin proteeseilla.
Jalkoihini sattui joka päivä. En halunnut olla riippuvainen -
edes vanhemmistani, saati jostakusta, jota en edes nähnyt.
Voitin palkintoja, pääsin punaiselle matolle ja sain sponsoreita.
Seuraavien 6 vuoden aikana Jessica saavutti yli 50 kultaa ja 18 ME-aikaa.
Lontoon paralympialaisissa 2012 hän huomasi, että jotain puuttui.
Olin voittanut viisi kultaa ja tehnyt mainoksen Coca-Colan kanssa.
Elämä oli hienoa ja tapahtui paljon, mutta tunsin oloni todella tyhjäksi.
Mikään ei tuottanut tyydytystä. En voinut ymmärtää sitä, -
olinhan saavuttanut uintiurallani kaiken mahdollisen.
Ennen Lontoon paralympialaisia Jessica kävi naisten raamattupiirissä.
Ajan kuluessa hän ymmärsi, että jonkin täytyi muuttua.
Taisin vain kyllästyä olemaan vihainen ja kantamaan taakkaa sisälläni.
Mikään ei tyydyttänyt sieluani, ja olin koko ikäni kuullut, -
että vain Jumala voi tyydyttää meidät ja jokaisen tarpeemme.
Eräänä iltana kesällä 2013 hän antoi koko elämänsä Jumalalle.
Menin rukoilemaan erään tutun naisen kanssa ja sanoin: -
"Haluan antaa koko sydämeni. En halua enää epäillä."
Se oli tärkeä hetki. Tiedän varmasti, että annoin Hänelle kaiken itsestäni.
Oloni tuntui kevyeltä, ja tunsin ensi kertaa olevani osa Jumalan perhettä.
Olen todella kiitollinen kaikesta, mitä Jumala on minulle antanut.
Jessica on naimisissa ja harjoittelee Tokion paralympialaisia varten.
Hän esiintyi myös Toyotan Superbowl-mainoksessa.
Jessica on yksi kaikkien aikojen menestyneimmistä urheilijoista -
ja varma kyvyistään, mutta luottaa vielä enemmän identiteettiinsä.
Identiteettini on Kristuksessa ja toivon sen näkyvän luonteessani.
En pystyisi tähän ilman Jumalaa. Kuvittelen, että Hän ui rinnallani.
Käytän yhä lahjaa, jonka Hän on minulle antanut.
Uskon toteuttavani kutsumustani niin, että Hän on minusta ylpeä.
Jokainen urheilija lienee kokenut, ettei menestys tuo enää tyydytystä.
Mikään ei riitä, mutta Jumala riittää.
Se on todella rankkaa ja tapahtuu omalla ajallaan, -
mutta Jumala odottaa syli avoimena ja haluaa sinut osaksi perhettään.
En tiedä, voiko tätä sanoa paremmin kuin Jessica sanoi.
Vaikka saisimme ja tekisimme miten paljon tai menisimme minne vain, -
se ei poista sisäistä tyytymättömyyttämme.
Jos pidät kiinni katkeruudesta ja vihasta, olet itsesi pahin vihollinen, -
mutta Jumala odottaa syli avoinna ja haluaa luoda suhteen kanssasi.
Anna Hänelle sydämesi, koska siellä asuvat kaikki nuo tunteet, -
tyytymättömyys, kapinallisuus ja viha.
Anna ne Hänelle ja saat vastalahjaksi Hänen täyteytensä.
Se muuttaa elämäsi aivan kuten se muutti Jessican elämän.
Lopuksi Gal. 3:26: -
"Te kaikki olette Jumalan lapsia, kun uskotte Kristukseen Jeesukseen."
Tule Hänen luokseen kuin pieni lapsi ja sano: "Isi, tarvitsen tässä apua."
Hän antaa sinulle yllin kyllin apua.
Kun haluat puhua jollekulle, joka välittää, -
rukouspalvelijamme ovat valmiina auttamaan. Soita tai kirjoita heille.
Suomennos: Anni Lähteenmäki